Acțiunea filmului se va concentra pe „cele trei zile” dintre Răstignirea și Învierea Domnului. Conform Bibliei, în aceste trei zile trupul lui Hristos rămâne în mormânt, mort, neînsuflețit, dar fără să putrezească ca celelalte ființe decedate. Pe parcursul celor trei zile pământene, Sufletul Său călătorește din Rai în Purgatoriu, din Limbo în „Sânul lui Avraam”, și din iad în abisul întunecat al diavolului, pentru a mântui sufletele celor drepți sau pentru a condamna sufletele celor păcătoși. Titlul filmului sugerează că va urma o parte a doua și va fi lansată la o dată ulterioară; conform lui Caviezel, „…Ar putea fi două filme. Ar putea fi trei, dar cred că sunt două”.
Primele detalii au fost date publicității
Potrivit IMDb, din distribuție va face parte actrița română Maia Morgenstern care va reveni în rolul Fecioarei Maria, precum și Monica Belluci, care o va interpreta pe Maria Magdalena.
De asemenea, actorul italian Francesco De Vito revine în rolul Sfântului Apostol Petru.
Mel Gibson, pentru a realiza primul film, s-a inspirat din Sfintele Scripturi, dar și din cartea călugăriței Anne Catherine Emmerich care a trăit acum 200 ani. Ea a avut viziuni despre moartea și Învierea lui Hristos. I-au apărut cicatrici și semne pe piept, picioare, pe coastă, pe palme și pe frunte, aidoma rănilor suferite de Hristos. A murit în 1824, la vârsta de 49 ani, și a fost beatificată de Papa Ioan Paul al II-lea în 2004.
Data de lansare pentru PATIMILE LUI CRISTOS< ÎNVIEREA – Partea I în cinematografe este 18 aprilie 2025. Partea a doua s-ar putea concentra pe momentele când Iisus s-a revelat viu în fața Mariei Magdalena și apostolilor săi.
Mel Gibson a oferit presei câteva detalii în interviuri separate. „Căderea Îngerilor” și „Coborârea lui Hristos în iad” vor fi părțile cheie ale acestui film.
Cel mai criticat film al anului 2004
Primul film a acoperit ultimele 12 ore ale lui Iisus Hristos, care a debutat cu rugăciunea în agonie din Grădina Ghetsimani și s-a încheiat cu coborârea de pe cruce într-o atmosferă sobră.
Au fost derulate și secvențe din momentele de interacțiune cu Mama Sa, Fecioara Maria, dar și cu Maria Magdalena. De asemenea, scurte momente liniștite din Cina cea de Taină și Predica de pe Munte, pe parcursul a celor două ore de calvar și suferințe îndurate de Mântuitor. De la bătăi și biciuire până la crucificare.
Cel mai criticat aspect a fost violența grafică dusă la extrem. Filmul lui Mel Gibson a încasat 612 milioane de dolari în întreaga lume. A fost mai de succes film violent din istorie, fiind depășit ulterior de Deadpool (2016) și Joker (2019).
CITEȘTE ȘI: